CELEX: 32021R1236
Language: lt
Date: 2021-05-12 00:00:00
Title: Komisijos įgyvendinimo reglamentas (ES) 2021/1236 2021 m. gegužės 12 d. kuriuo nustatomos Europos Parlamento ir Tarybos reglamento (ES) 2019/787 taikymo taisyklės dėl spiritinių gėrimų geografinių nuorodų registravimo paraiškų, prieštaravimo procedūros, produktų specifikacijų pakeitimų, registracijos panaikinimo, simbolių naudojimo ir kontrolės

2021 7 29   
               
               
                  LT
               
               
                  Europos Sąjungos oficialusis leidinys
               
               
                  L 270/10
               
            
         KOMISIJOS ĮGYVENDINIMO REGLAMENTAS (ES) 2021/1236
         2021 m. gegužės 12 d.
         kuriuo nustatomos Europos Parlamento ir Tarybos reglamento (ES) 2019/787 taikymo taisyklės dėl spiritinių gėrimų geografinių nuorodų registravimo paraiškų, prieštaravimo procedūros, produktų specifikacijų pakeitimų, registracijos panaikinimo, simbolių naudojimo ir kontrolės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 20 straipsnio pirmos pastraipos c punktą ir 42 straipsnį,
         kadangi:
         
                     (1)
                  
                  
                     Reglamentu (ES) 2019/787 panaikintas ir pakeistas Europos Parlamento ir Tarybos reglamentas (EB) Nr. 110/2008 (2). Reglamento (ES) 2019/787 III skyriuje nustatytos spiritinių gėrimų sektoriuje taikytinos geografinių nuorodų taisyklės ir Komisijai suteikiami įgaliojimai priimti su tuo susijusius deleguotuosius ir įgyvendinimo aktus. Siekiant užtikrinti sklandų spiritinių gėrimų rinkos veikimą pagal naują teisinę sistemą ir visų pirma supaprastinti ir racionalizuoti spiritinių gėrimų geografinių nuorodų sistemos veikimą, tokiais aktais turi būti priimtos tam tikros taisyklės. Tais aktais turėtų būti pakeista dalis Komisijos įgyvendinimo reglamento (ES) Nr. 716/2013 (3), kuris panaikintas Komisijos deleguotuoju reglamentu (ES) 2021/1235 (4), nuostatų;
                  
               
                     (2)
                  
                  
                     Reglamentu (ES) 2019/787 leidžiama kelioms grupėms iš skirtingų valstybių narių arba trečiųjų valstybių pateikti bendrą spiritinių gėrimų geografinių nuorodų registravimo paraišką. Siekiant aiškumo, reikėtų nustatyti papildomas tokių bendrų paraiškų, susijusių su daugiau nei vienos valstybės teritorija, teikimo taisykles;
                  
               
                     (3)
                  
                  
                     siekiant užtikrinti vienodas ir veiksmingas procedūras, turėtų būti nustatytos taisyklės, kuriomis nurodoma, kokios informacijos yra reikalaujama pateikiant registravimo paraiškas, produkto specifikacijos Sąjungos masto pakeitimų patvirtinimo paraiškas, pranešimus apie patvirtintus standartinius ir laikinus pakeitimus, pranešimus apie prieštaravimą ir pagrįstus prieštaravimo pareiškimus, pranešimus apie konsultacijų, vykusių pagal prieštaravimo procedūrą, pabaigą ir prašymus panaikinti registraciją, ir kokios formos turėtų būti naudojamos;
                  
               
                     (4)
                  
                  
                     geografinių nuorodų, kurių apsaugos yra prašoma, geografinė vietovė produkto specifikacijoje turėtų būti aprašyta išsamiai, tiksliai ir nedviprasmiškai, kad gamintojai, kompetentingos institucijos ir kontrolės institucijos galėtų veikti remdamiesi aiškiais, galutiniais ir patikimais duomenimis. Be to, į bendrąjį dokumentą turėtų būti įtraukta glausta geografinės vietovės santrauka;
                  
               
                     (5)
                  
                  
                     trečiųjų valstybių interesai valstybėje narėje turėtų būti saugomi tuo atveju, jei su paraiška pateiktoje produkto specifikacijoje padaroma esminių pakeitimų atsižvelgiant į Komisijos pastabas, pateiktas atliekant tikrinimą pagal Reglamento (ES) 2019/787 30 straipsnio 1 dalį. Tokie pakeitimai turėtų būti tinkamai skelbiami valstybių narių lygmeniu, kad teisėtą interesą turintys fiziniai ar juridiniai asmenys galėtų pateikti prieštaravimą;
                  
               
                     (6)
                  
                  
                     siekiant teisinio tikrumo ir veiksmingo sistemos valdymo, reikėtų nustatyti išsamias taisykles dėl prieštaravimo procedūros reikalavimų ir terminų, Sąjungos masto pakeitimų patvirtinimo paraiškų, pranešimų apie patvirtintus standartinius ar laikinus pakeitimus ir panaikinimo prašymų;
                  
               
                     (7)
                  
                  
                     pagal Reglamento (ES) 2019/787 27 straipsnio 1 dalį, Komisija pranešimą apie prieštaravimą, kuris buvo pateiktas dėl geografinės nuorodos registravimo paraiškos arba dėl Sąjungos masto pakeitimo patvirtinimo paraiškos arba dėl panaikinimo prašymo, turi persiųsti paraišką ar prašymą pateikusiai institucijai, įstaigai arba asmeniui. Kad procedūra būtų skaidri ir ekonomiška, tame pranešime turėtų būti nurodytas prieštaravimo teikėjo vardas, pavardė (pavadinimas) ir kontaktiniai duomenys. Pareiškėjas turi nedelsiant pradėti neoficialias konsultacijas su potencialiu prieštaravimo teikėju ir galbūt išspręsti klausimą iki tol, kol prieštaravimo teikėjas išsiųs pagrįstą prieštaravimo pareiškimą;
                  
               
                     (8)
                  
                  
                     jeigu po pranešimo apie prieštaravimą pateikiamas ir priimtinas pagrįstas prieštaravimo pareiškimas, Komisija pranešimą apie prieštaravimą pateikusiai institucijai, įstaigai ar asmeniui ir registravimo ar pakeitimo paraišką arba panaikinimo prašymą pateikusiai institucijai, įstaigai ar asmeniui pateikia atitinkamus kontaktinius duomenis, kad abi šalys galėtų tinkamai konsultuotis pagal Reglamento (ES) 2019/787 27 straipsnio 3 dalį;
                  
               
                     (9)
                  
                  
                     Sąjungos masto pakeitimo patvirtinimo paraiškos teikėjo vardas ir pavardė (pavadinimas) arba panaikinimo prašymą pagal Reglamento (ES) 2019/787 31 arba atitinkamai 32 straipsnį pateikusio fizinio ar juridinio asmens vardas, pavardė (pavadinimas) turi būti skelbiami, kad būtų galima nustatyti pakeitimo arba panaikinimo procedūrą pradėjusius asmenis ir leisti potencialiems prieštaravimo teikėjams ginti savo teisėtus interesus;
                  
               
                     (10)
                  
                  
                     patvirtintus standartinius ir laikinus pakeitimus būtina paskelbti Europos Sąjungos oficialiajame leidinyje, kad tie pakeitimai taptų viešai žinomi ir taikytini Sąjungos teritorijoje pagal naują su pakeitimais susijusių kompetencijų sistemą, nurodytą Reglamento (ES) 2019/787 31 straipsnyje. Skelbiant patvirtintą trečiosios valstybės geografinės nuorodos standartinį pakeitimą, apie kurį pranešė fizinis arba juridinis asmuo, gali būti nurodomi asmens duomenys, kad būtų galima nustatyti asmenį, atsakingą už tokio pakeitimo duomenų perdavimą;
                  
               
                     (11)
                  
                  
                     kad vartotojai galėtų atpažinti spiritinius gėrimus su saugoma geografine nuoroda, turėtų būti pakartotos esamos žemės ūkio ir maisto produktų saugomų geografinių nuorodų Sąjungos simbolio atgaminimo taisyklės, nustatytos Komisijos įgyvendinimo reglamente (ES) Nr. 668/2014 (5);
                  
               
                     (12)
                  
                  
                     geografinės nuorodos pridėtinė vertė grindžiama vartotojų pasitikėjimu. Schema yra patikima tik tuo atveju, jei kartu atliekamas veiksmingas tikrinimas, kontrolė ir auditas apima patikrų visuose gamybos, perdirbimo ir paskirstymo etapuose sistemą, kurią administruoja pagal Reglamento (ES) 2019/787 43 straipsnio 1 dalį kartu su to reglamento 38 straipsnio 2 dalimi valstybių narių paskirtos kompetentingos institucijos. Siekiant optimalaus bendrosios rinkos veikimo, svarbu, kad gamintojai įvairiomis aplinkybėmis (pavyzdžiui, muitinės pareigūnams atliekant tikrinimą, per rinkos patikrinimus arba prekybos subjektų prašymu) galėtų greitai ir lengvai įrodyti, kad jie turi leidimą naudoti saugomą pavadinimą. Valstybių narių nustatyta sistema taip pat turėtų užtikrinti, kad taisyklių besilaikantys gamintojai turėtų teisę į atitikties produkto specifikacijai tikrinimą;
                  
               
                     (13)
                  
                  
                     turėtų būti nustatytos spiritinių gėrimų su geografine nuoroda, susijusia su trečiosios valstybės geografine vietove, sertifikavimo įrodymo taisyklės ir formos;
                  
               
                     (14)
                  
                  
                     siekiant veiksmingo administracinio valdymo ir atsižvelgiant į patirtį, įgytą naudojant Komisijos įdiegtas informacines sistemas, valstybių narių ir Komisijos keitimasis pranešimais turėtų būti supaprastintas, o informacija turėtų būti keičiamasi remiantis Komisijos deleguotuoju reglamentu (ES) 2017/1183 (6) ir Komisijos įgyvendinimo reglamentą (ES) 2017/1185 (7);
                  
               
                     (15)
                  
                  
                     Komisija įdiegė informacinę sistemą „e-Ambrosia“, skirtą maisto produktų, vyno, spiritinių gėrimų ir aromatizuoto vyno geografinių nuorodų apsaugos paraiškoms tvarkyti. Valstybės narės ir Komisija turėtų toliau naudotis ta sistema, kiek tai susiję su spiritiniais gėrimais, kad palaikytų ryšį dėl procedūrų, susijusių su registravimo ir produkto specifikacijos pakeitimų patvirtinimo paraiškomis. Tačiau dėl griežtos akreditavimo sistemos ta sistema neturėtų būti naudojama keičiantis pranešimais su valstybėmis narėmis dėl prieštaravimo procedūros ir panaikinimo prašymų, taip pat ji neturėtų būti naudojama keičiantis pranešimais su trečiosiomis valstybėmis, jei dar nėra gautos reikiamos skaitmeninio saugumo garantijos. Vietoj to valstybės narės, kompetentingos institucijos ir trečiųjų valstybių gamintojai, taip pat fiziniai ar juridiniai asmenys, kurie turi teisėtą interesą pagal Reglamentą (ES) 2019/787, prieštaravimo procedūrų ir panaikinimo prašymų klausimais ryšį su Komisija turėtų palaikyti elektroniniu paštu;
                  
               
                     (16)
                  
                  
                     turėtų būti nustatyta, kaip Komisija užtikrina, kad visuomenei būtų prieinama informacija apie spiritinių gėrimų sektoriuje taikomas geografines nuorodas;
                  
               
                     (17)
                  
                  
                     Komisija ir valstybės narės vykdo Sąjungos kilmės spiritinių gėrimų geografinių nuorodų registravimo, produkto specifikacijos pakeitimų ir registracijos panaikinimo procedūras, taip pat su kontrole susijusias procedūras pagal Reglamentą (ES) 2019/787, Deleguotąjį reglamentą (ES) 2021/1235 ir šį reglamentą. Komisija ir valstybės narės yra atsakingos už atskirus kiekvieno tipo procedūros etapus. Valstybės narės yra atsakingos už pirmąjį etapą, kurį sudaro paraiškos gavimas iš gamintojų grupės, jos vertinimas, įskaitant nacionalinės prieštaravimo procedūros vykdymą, ir, atsižvelgiant į vertinimo rezultatus, paraiškos pateikimas Komisijai. Komisija yra atsakinga už paraiškų tikrinimą, įskaitant prieštaravimo procedūros vykdymą pasauliniu mastu, ir sprendimo dėl geografinės nuorodos apsaugos suteikimo priėmimą. Komisija taip pat vykdo atitinkamas procedūras, susijusias su trečiųjų valstybių kilmės geografinėmis nuorodomis;
                  
               
                     (18)
                  
                  
                     siekiant kuo labiau sumažinti asmens duomenų atskleidimo galimybę, turėtų būti kiek įmanoma vengiama reikalavimų dokumentuose, pateiktinuose vykdant atitinkamas procedūras, pateikti asmens duomenis. Vis dėlto Komisijai ir valstybėms narėms gali reikėti tvarkyti informaciją, kurioje yra asmens duomenų, tokių kaip asmenų vardai, pavardės ir kontaktiniai duomenys. Tinkamai pagrįstais atvejais tokius duomenis gali reikėti atskleisti arba paskelbti viešai;
                  
               
                     (19)
                  
                  
                     kai Komisija, vykdydama tas procedūras, tvarko asmens duomenis, taikomas Europos Parlamento ir Tarybos reglamentas (ES) 2018/1725 (8). Tikslinga paaiškinti, kad Komisija turi būti laikoma duomenų valdytoja, apibrėžta Reglamente (ES) 2018/1725, kai asmens duomenys tvarkomi vykdant procedūras, už kurias Komisija yra atsakinga pagal Reglamentą (ES) 2019/787;
                  
               
                     (20)
                  
                  
                     kai valstybės narės, vykdydamos atitinkamas procedūras, tvarko asmens duomenis, taikomas Europos Parlamento ir Tarybos reglamentas (ES) 2016/679 (9). Todėl tikslinga paaiškinti, kad valstybių narių kompetentingos institucijos turi būti laikomos duomenų valdytojomis, apibrėžtomis Reglamente (ES) 2016/679, kai asmens duomenys tvarkomi per procedūras, už kurias jos yra atsakingos pagal Reglamentą (ES) 2019/787;
                  
               
                     (21)
                  
                  
                     šiame reglamente nustatytos priemonės atitinka Spiritinių gėrimų komiteto nuomonę,
                  
               PRIĖMĖ ŠĮ REGLAMENTĄ:
         I SKYRIUS
         
            Įžanginė nuostata
         
         
            1 straipsnis
            Dalykas
            Šiuo reglamentu nustatomos Reglamento (ES) 2019/787 taikymo taisyklės, susijusios su spiritinių gėrimų geografinėmis nuorodomis, visų pirma su:
            
                        a)
                     
                     
                        registravimo paraiškomis;
                     
                  
                        b)
                     
                     
                        prieštaravimo procedūra;
                     
                  
                        c)
                     
                     
                        produktų specifikacijų pakeitimais;
                     
                  
                        d)
                     
                     
                        registracijos panaikinimu;
                     
                  
                        e)
                     
                     
                        Sąjungos simbolio naudojimu;
                     
                  
                        f)
                     
                     
                        kontrole;
                     
                  
                        g)
                     
                     
                        pranešimais.
                     
                  
         II SKYRIUS
         
            Konkrečios nuostatos
         
         
            1 SKIRSNIS
         
         
            REGISTRAVIMO PARAIŠKA
         
         
            2 straipsnis
            (Įgyvendinimo įgaliojimas, Reglamento (ES) 2019/787 42 straipsnio 2 dalis) Bendros paraiškos
            
               1.   Taikant Reglamento (ES) 2019/787 24 straipsnio 4 dalį, bendros geografinės nuorodos registravimo paraiškos visose atitinkamose valstybėse narėse ir trečiosiose valstybėse turi atitikti Reglamento (ES) 2019/787 23 straipsnyje ir Deleguotojo reglamento (ES) 2021/1235 2 straipsnyje nustatytus reikalavimus. Deleguotojo reglamento (ES) 2021/1235 3 straipsnis taikomas visoms atitinkamoms valstybėms narėms.
            
            
               2.   Valstybė narė, trečiosios valstybės institucija arba trečiojoje valstybėje įsisteigęs pareiškėjas, teikiantis Komisijai bendrą paraišką, kaip nurodyta 1 dalyje, tampa bet kokio Komisijos siunčiamo pranešimo arba sprendimo gavėju.
            
         
         
            3 straipsnis
            (Įgyvendinimo įgaliojimas, Reglamento (ES) 2019/787 42 straipsnio 2 dalis) Bendrasis dokumentas
            
               1.   Taikant Reglamento (ES) 2019/787 23 straipsnio 1 dalies pirmos pastraipos c punktą ir 23 straipsnio 2 dalies b punktą, bendrasis dokumentas turi būti glaustas ir neviršyti 2 500 žodžių, išskyrus tinkamai pagrįstus atvejus.
            
            
               2.   Jeigu paraiška susijusi su valstybės narės geografine vietove, bendrasis dokumentas parengiamas pagal 13 straipsnio 1 dalies pirmos pastraipos a punkte nurodytose skaitmeninėse sistemose pateiktą formą.
            
            
               3.   Jeigu paraiška susijusi su trečiosios valstybės geografine vietove, trečiosios valstybės institucija arba trečiojoje valstybėje įsisteigęs pareiškėjas naudoja I priede pateiktą bendrųjų dokumentų pavyzdį. Taip pateiktą informaciją Komisija gali įvesti į savo skaitmenines sistemas.
            
            
               4.   1 ir 2 dalys taip pat taikomos bendrajam dokumentui, kurį prašoma paskelbti pagal Reglamento (ES) 2019/787 50 straipsnio 6 dalį.
            
         
         
            4 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies a punktas) Geografinė vietovė
            Reglamento (ES) 2019/787 22 straipsnio 1 dalies pirmos pastraipos d punkte nurodyta geografinė vietovė produkto specifikacijoje apibrėžiama tiksliai, nedviprasmiškai, kuo tiksliau nurodant fizines ar administracines ribas.
         
         
            5 straipsnis
            (Įgyvendinimo įgaliojimas, Reglamento (ES) 2019/787 42 straipsnio 2 dalis) Papildoma nacionalinė tikrinimo procedūra
            Jei Komisijai ir atitinkamai valstybei narei apsikeitus informacija, kaip nurodyta Reglamento (ES) 2019/787 30 straipsnio 1 dalyje, padaroma esminių produkto specifikacijos pakeitimų, tie pakeitimai tinkamai skelbiami atitinkamoje valstybėje narėje, kad bet kuris teisinį interesą turintis fizinis ar juridinis asmuo, įsisteigęs arba gyvenantis atitinkamos valstybės narės teritorijoje, galėtų pareikšti prieštaravimą iki Komisijai bus išsiųsta nauja bendrojo dokumento redakcija.
            Tais atvejais, kai reikia atlikti papildomą nacionalinę prieštaravimo procedūrą, Komisija, gavusi atitinkamos valstybės narės prašymą, Reglamento (ES) 2019/787 30 straipsnio 1 dalyje nurodytą pastabų pateikimo laikotarpį gali pratęsti iki šešių mėnesių.
            Elektroninė nuoroda į paskelbtą produkto specifikaciją turi būti atnaujinama ir nurodyti į suvestinę siūlomos produkto specifikacijos redakciją.
         
         
            2 SKIRSNIS
         
         
            PRIEŠTARAVIMO PROCEDŪRA
         
         
            6 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies b punktas) Prieštaravimo procedūrinės taisyklės
            
               1.   Pranešime apie prieštaravimą, nurodytame Reglamento (ES) 2019/787 27 straipsnio 1 dalies pirmoje pastraipoje, pateikiama ši informacija:
               
                           a)
                        
                        
                           
                              Europos Sąjungos oficialiojo leidinio C serijoje paskelbtas pavadinimas, su kuriuo susijęs prieštaravimas;
                        
                     
                           b)
                        
                        
                           nuoroda į Europos Sąjungos oficialiojo leidinio C seriją, kurioje paskelbta pavadinimo registravimo paraiška, Sąjungos masto pakeitimo paraiška arba panaikinimo prašymas;
                        
                     
                           c)
                        
                        
                           valstybės narės arba trečiosios valstybės institucijos arba fizinio ar juridinio asmens, teikiančio pranešimą apie prieštaravimą, pavadinimas (vardas, pavardė) ir kontaktiniai duomenys;
                        
                     
                           d)
                        
                        
                           pareiškimas, kad paraiška gali pažeisti Reglamento (ES) 2019/787 III skyriaus reikalavimus.
                        
                     Pranešimas apie prieštaravimą parengiamas pagal II priede nustatytą formą.
            
            
               2.   Pagrįstame prieštaravimo pareiškime, nurodytame Reglamento (ES) 2019/787 27 straipsnio 2 dalyje, pateikiama ši informacija:
               
                           a)
                        
                        
                           
                              Europos Sąjungos oficialiojo leidinio C serijoje paskelbtas pavadinimas, su kuriuo susijęs prieštaravimas;
                        
                     
                           b)
                        
                        
                           nuoroda į Europos Sąjungos oficialiojo leidinio C seriją, kurioje paskelbtas pavadinimas, su kuriuo susijęs prieštaravimas;
                        
                     
                           c)
                        
                        
                           valstybės narės arba trečiosios valstybės institucijos arba fizinio ar juridinio asmens, teikiančio pagrįstą prieštaravimo pareiškimą, pavadinimas (vardas, pavardė) ir kontaktiniai duomenys;
                        
                     
                           d)
                        
                        
                           fizinio ar juridinio asmens, pateikusio pranešimą apie prieštaravimą, teisėto intereso aprašymas; šis reikalavimas netaikomas nacionalinėms institucijoms;
                        
                     
                           e)
                        
                        
                           prieštaravimo pagrindas, nurodytas Reglamento (ES) 2019/787 28 straipsnyje;
                        
                     
                           f)
                        
                        
                           išsamūs faktai, įrodymai ir pastabos, kuriais grindžiamas prieštaravimas.
                        
                     Prireikus kartu su pagrįstu prieštaravimu gali būti pateikti patvirtinamieji dokumentai.
               Pagrįstas prieštaravimo pareiškimas parengiamas pagal III priede nustatytą formą. Nukrypdama nuo šio reikalavimo, Komisija gali priimti ne pagal tą formą parengtą pagrįstą pareiškimą, jei pateikiama visa pagal šį straipsnį reikalaujama informacija.
            
            
               3.   Taikant Reglamento (ES) 2019/787 27 straipsnio 1 dalies penktą pastraipą, pranešimą apie prieštaravimą pateikusios institucijos arba asmens pavadinimas (vardas, pavardė) ir kontaktiniai duomenys pateikiami institucijai, įstaigai ar asmeniui, kuris pateikė registravimo paraišką, Sąjungos masto pakeitimo patvirtinimo paraišką arba panaikinimo prašymą.
            
            
               4.   Taikant Reglamento (ES) 2019/787 27 straipsnio 3 dalį, pagrįstą prieštaravimo pareiškimą pateikusios institucijos arba asmens pavadinimas (vardas, pavardė) ir kontaktiniai duomenys arba registravimo paraišką, Sąjungos masto pakeitimo patvirtinimo paraišką arba panaikinimo prašymą pateikusios institucijos, įstaigos arba asmens pavadinimas (vardas, pavardė) ir kontaktiniai duomenys perduodami kitai šaliai.
            
            
               5.   Per vieną mėnesį nuo Reglamento (ES) 2019/787 27 straipsnio 3 dalyje nurodytų konsultacijų pabaigos Komisijai pranešama apie tų konsultacijų rezultatus. Tokiame pranešime pateikiama ši informacija:
               
                           a)
                        
                        
                           
                              Europos Sąjungos oficialiojo leidinio C serijoje paskelbtas pavadinimas, su kuriuo susijęs prieštaravimas;
                        
                     
                           b)
                        
                        
                           nuoroda į Europos Sąjungos oficialiojo leidinio C seriją, kurioje paskelbtas pavadinimas, su kuriuo susijęs prieštaravimas;
                        
                     
                           c)
                        
                        
                           prieštaravimo teikėjo (-ų) vardas (-ai) ir pavardė (-ės) (pavadinimas (-ai));
                        
                     
                           d)
                        
                        
                           konsultacijų rezultatai;
                        
                     
                           e)
                        
                        
                           informacija apie tai, ar bendrasis dokumentas arba produkto specifikacija buvo iš dalies pakeisti, ir tokių pakeitimų aprašymas.
                        
                     Pranešimas apie konsultacijų, vykusių pagal prieštaravimo procedūrą, pabaigą parengiamas pagal šio reglamento IV priede nustatytą formą.
            
         
         
            3 SKIRSNIS
         
         
            PRODUKTO SPECIFIKACIJOS PAKEITIMAI
         
         
            7 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies c punktas) Sąjungos masto pakeitimų paraiškos
            
               1.   Reglamento (ES) 2019/787 31 straipsnyje nurodytoje produkto specifikacijos Sąjungos masto pakeitimo patvirtinimo paraiškoje pateikiama ši informacija:
               
                           a)
                        
                        
                           saugomas pavadinimas, su kuriuo susijęs pakeitimas;
                        
                     
                           b)
                        
                        
                           pareiškėjo vardas, pavardė (pavadinimas), kontaktiniai duomenys ir jo teisėtų interesų aprašymas;
                        
                     
                           c)
                        
                        
                           keičiamos produkto specifikacijos ir bendrojo dokumento dalys;
                        
                     
                           d)
                        
                        
                           paaiškinimas, kad pakeitimas atitinka Sąjungos masto pakeitimo apibrėžtį, pateiktą Reglamento (ES) 2019/787 31 straipsnyje;
                        
                     
                           e)
                        
                        
                           kiekvieno siūlomo pakeitimo apibūdinimas ir jo priežastys;
                        
                     
                           f)
                        
                        
                           suvestinis bendrasis dokumentas su pakeitimais;
                        
                     
                           g)
                        
                        
                           elektroninė nuoroda į paskelbtą suvestinę produkto specifikaciją su pakeitimais;
                        
                     
                           h)
                        
                        
                           valstybės narės pareiškimas, kad, jos nuomone, paraiška atitinka Reglamento (ES) 2019/787 ir pagal jį priimtų nuostatų reikalavimus;
                        
                     
                           i)
                        
                        
                           tik trečiųjų valstybių paraiškose – įrodymas, kad prašomas pakeitimas atitinka toje trečiojoje valstybėje galiojančius geografinių nuorodų apsaugos įstatymus.
                        
                     Išskyrus tinkamai pagrįstus atvejus, tiek e punkte nurodytas apibūdinimas ir priežastys, tiek f punkte nurodytas dokumentas turi neviršyti 2 500 žodžių.
            
            
               2.   Sąjungos masto pakeitimo patvirtinimo paraiška turi būti glausta ir neviršyti 5 000 žodžių, išskyrus tinkamai pagrįstus atvejus. Valstybės narės paraiška parengiama pagal 13 straipsnio 1 dalies pirmos pastraipos a punkte nurodytose skaitmeninėse sistemose pateiktą formą. Pareiškėjai iš trečiųjų valstybių naudoja V priede nustatytą formą. Taip pateiktą informaciją Komisija gali įvesti į savo skaitmenines sistemas.
            
            
               3.   Pakeistas bendrasis dokumentas parengiamas pagal 3 straipsnį. Trečiosios valstybės paraiškoje vietoj elektroninės nuorodos į paskelbtą produkto specifikaciją gali būti pateikiama suvestinė produkto specifikacijos redakcija.
            
            
               4.   Taikant Reglamento (ES) 2019/787 31 straipsnio 4 dalį kartu su to reglamento 26 straipsnio 2 dalimi, be bendrojo dokumento su pakeitimais ir nuorodos į paskelbtą produkto specifikaciją su pakeitimais, Komisija Europos Sąjungos oficialiojo leidinio C serijoje skelbia produkto specifikacijos Sąjungos masto pakeitimo patvirtinimo paraišką.
               Toje paraiškoje taip pat skelbiami paraišką teikiančių valstybės narės ar trečiųjų valstybių fizinių ar juridinių asmenų arba pareigūnų vardai ir pavardės (pavadinimai).
            
         
         
            8 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies c punktas) Pranešimas apie standartinį pakeitimą
            
               1.   Pranešime apie patvirtintą standartinį produkto specifikacijos pakeitimą pagal Deleguotojo reglamento (ES) 2021/1235 8 straipsnio 2 dalies antrą pastraipą ir 8 straipsnio 3, 7 ir 8 dalis pateikiama:
               
                           a)
                        
                        
                           nuoroda į saugomą pavadinimą, su kuriuo susijęs standartinis pakeitimas;
                        
                     
                           b)
                        
                        
                           paaiškinimas, kad pakeitimas atitinka standartinio pakeitimo apibrėžtį, pateiktą Reglamento (ES) 2019/787 31 straipsnyje;
                        
                     
                           c)
                        
                        
                           patvirtinto pakeitimo aprašymas, kuriame nurodoma, ar dėl pakeitimo iš dalies keičiamas bendrasis dokumentas;
                        
                     
                           d)
                        
                        
                           glaustas priežasčių, dėl kurių reikalingas pakeitimas, aprašymas;
                        
                     
                           e)
                        
                        
                           sprendimas, kuriuo patvirtinamas standartinis pakeitimas, nurodytas Deleguotojo reglamento (ES) 2021/1235 8 straipsnio 2 ir 3 dalyse;
                        
                     
                           f)
                        
                        
                           prireikus suvestinis bendrasis dokumentas su pakeitimais;
                        
                     
                           g)
                        
                        
                           elektroninė nuoroda į paskelbtą suvestinę produkto specifikaciją su pakeitimais.
                        
                     
            
               2.   Kai pranešimą teikia valstybė narė, į jį įtraukiamas tos valstybės narės pareiškimas, kad, jos nuomone, patvirtintas pakeitimas atitinka Reglamento (ES) 2019/787 ir pagal jį priimtų nuostatų reikalavimus.
            
            
               3.   Trečiųjų valstybių kilmės spiritinių gėrimų atveju trečiosios valstybės institucijų arba teisėtą interesą turinčio trečiosios valstybės pareiškėjo pranešime nurodomas pranešimą siunčiančios trečiosios valstybės arba pareiškėjo pavadinimas (vardas, pavardė) ir pateikiamas įrodymas, kad pakeitimas taikomas trečiojoje valstybėje. Vietoj elektroninės nuorodos į viešai paskelbtą produkto specifikaciją gali būti pateikiama viešai paskelbta produkto specifikacija.
            
            
               4.   Valstybės narės pranešimas apie patvirtintą standartinį pakeitimą parengiamas pagal 13 straipsnio 1 dalies pirmos pastraipos a punkte nurodytose skaitmeninėse sistemose pateiktą formą. Trečiųjų valstybių pranešimai rengiami pagal VI priede nustatytą formą. Taip pateiktą informaciją Komisija gali įvesti į savo skaitmenines sistemas.
            
            
               5.   Taikant Deleguotojo reglamento (ES) 2021/1235 8 straipsnio 5 dalį, pranešime skelbiamas valstybės narės arba trečiosios valstybės pavadinimas arba fizinio ar juridinio asmens, teikiančio pranešimą apie patvirtintą standartinį produkto su geografine nuoroda specifikacijos pakeitimą, vardas, pavardė (pavadinimas).
            
         
         
            9 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies c punktas) Pranešimas apie laikiną specifikacijos pakeitimą
            
               1.   Pranešime apie patvirtintą laikiną produkto specifikacijos pakeitimą pagal Deleguotojo reglamento (ES) 2021/1235 10 straipsnio 1–4 dalis pateikiama:
               
                           a)
                        
                        
                           nuoroda į saugomą pavadinimą, su kuriuo susijęs pakeitimas;
                        
                     
                           b)
                        
                        
                           patvirtinto laikino pakeitimo aprašymas kartu su jo priežastimis, kaip nurodyta Reglamento (ES) 2019/787 31 straipsnio 3 dalyje;
                        
                     
                           c)
                        
                        
                           nuoroda į kompetentingų institucijų oficialiai pripažintą gaivalinę nelaimę ar nepalankias oro sąlygas arba nustatytas privalomas sanitarines ir fitosanitarines priemones;
                        
                     
                           d)
                        
                        
                           elektroninė nuoroda į paskelbtą nacionalinį sprendimą, kuriuo patvirtinamas laikinas pakeitimas.
                        
                     
            
               2.   Kai pranešimą teikia valstybė narė, į jį įtraukiamas tos valstybės narės pareiškimas, kad, jos nuomone, patvirtintas pakeitimas atitinka Reglamento (ES) 2019/787 ir pagal jį priimtų nuostatų reikalavimus.
            
            
               3.   Trečiųjų valstybių kilmės spiritinių gėrimų atveju trečiosios valstybės institucijų arba teisėtą interesą turinčio trečiosios valstybės pareiškėjo pranešime nurodomas pranešimą siunčiančios trečiosios valstybės pavadinimas arba pareiškėjo vardas, pavardė (pavadinimas) ir pateikiamas įrodymas, kad pakeitimas taikytinas trečiojoje valstybėje. Jame vietoj nacionalinio sprendimo, kuriuo patvirtinamas laikinas pakeitimas, viešo paskelbimo elektroninės nuorodos gali būti pateiktas tas viešai paskelbtas nacionalinis sprendimas.
            
            
               4.   Valstybės narės pranešimas apie patvirtintą laikiną pakeitimą parengiamas pagal 13 straipsnio 1 dalies pirmos pastraipos a punkte nurodytose skaitmeninėse sistemose pateiktą formą. Trečiųjų valstybių pranešimai rengiami pagal VII priede nustatytą formą. Taip pateiktą informaciją Komisija gali įvesti į savo skaitmenines sistemas.
            
            
               5.   Taikant Deleguotojo reglamento (ES) 2021/1235 10 straipsnio 5 dalį, šiame pranešime skelbiamas pranešimą apie patvirtintą laikiną produkto su geografine nuoroda specifikacijos pakeitimą teikiančios valstybės narės arba trečiosios valstybės pavadinimas arba tokį pranešimą teikiančio fizinio ar juridinio asmens vardas, pavardė (pavadinimas).
            
         
         
            4 SKIRSNIS
         
         
            PANAIKINIMAS
         
         
            10 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies d punktas) Panaikinimo prašymai
            
            
               1.   Geografinės nuorodos registracijos panaikinimo prašyme, nurodytame Reglamento (ES) 2019/787 32 straipsnyje, pateikiama ši informacija:
               
                           a)
                        
                        
                           nuoroda į saugomą pavadinimą, su kuriuo susijęs panaikinimo prašymas;
                        
                     
                           b)
                        
                        
                           valstybė narė arba trečioji valstybė, kuriai priklauso geografinė vietovė;
                        
                     
                           c)
                        
                        
                           registraciją panaikinti siekiančios institucijos arba juridinio asmens pavadinimas ir kontaktiniai duomenys. Jei panaikinti registraciją prašo fizinis asmuo, jo vardo, pavardės ir kitų asmens duomenų prašyme nurodyti neprivaloma, jie Komisijai siunčiami atskirai;
                        
                     
                           d)
                        
                        
                           fizinio ar juridinio asmens, siekiančio panaikinti registraciją, teisėtų interesų aprašymas. Šis reikalavimas netaikomas nacionalinėms institucijoms;
                        
                     
                           e)
                        
                        
                           panaikinimo pagrindas;
                        
                     
                           f)
                        
                        
                           išsamūs faktai, įrodymai ir pastabos, kuriais pagrindžiamas panaikinimo prašymas;
                        
                     
                           g)
                        
                        
                           valstybės narės pareiškimas, kad, jos nuomone, panaikinimo prašymas atitinka Reglamento (ES) 2019/787 32 straipsnio ir pagal jį priimtų nuostatų reikalavimus.
                        
                     Prireikus kartu su panaikinimo prašymu gali būti pateikti patvirtinamieji dokumentai.
            
            
               2.   Panaikinimo prašymas rengiamas pagal VIII priede nustatytą formą.
            
            
               3.   Taikant Reglamento (ES) 2019/787 32 straipsnio 1 dalies antrą pastraipą kartu su to reglamento 26 straipsnio 2 dalimi, Komisija panaikinimo prašymą skelbia Europos Sąjungos oficialiojo leidinio C serijoje. Tame panaikinimo prašyme skelbiami jį teikiančių valstybės narės ar trečiųjų valstybių fizinių ar juridinių asmenų arba pareigūnų vardai ir pavardės (pavadinimai).
            
         
         
            5 SKIRSNIS
         
         
            SĄJUNGOS SIMBOLIO NAUDOJIMAS
         
         
            11 straipsnis
            (Įgyvendinimo įgaliojimas, Reglamento (ES) 2019/787 20 straipsnio c punktas) Sąjungos simbolis
            Reglamento (ES) 2019/787 16 straipsnyje nurodytas Sąjungos simbolis, kuriuo žymima saugoma geografinė nuoroda, atgaminamas, kaip nustatyta Įgyvendinimo reglamento (ES) Nr. 668/2014 X priede.
         
         
            6 SKIRSNIS
         
         
            KONTROLĖ
         
         
            12 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 dalies e punktas) Atitikties produkto specifikacijai tikrinimas
            
               1.   Taikant šį straipsnį, geografine nuoroda pažymėto spiritinio gėrimo gamintojas arba geografine nuoroda pažymėto spiritinio gėrimo perdirbėjas (toliau atitinkamai – gamintojas arba perdirbėjas) yra ūkio subjektas, kuris veiklą vykdo laikydamasis atitinkama geografine nuoroda žymimo produkto specifikacijos.
            
            
               2.   Bet kuris gamintojas ar perdirbėjas, besilaikantis Reglamento (ES) 2019/787 III skyriuje nustatytų taisyklių, turi teisę į atitikties specifikacijai tikrinimą pagal to reglamento 38 straipsnį. Gamintojas arba perdirbėjas deklaruoja savo veiklą Reglamento (ES) 2019/787 38 straipsnio 2 dalies pirmos pastraipos a punkte nurodytai kompetentingai institucijai.
            
            
               3.   Gamintojas arba perdirbėjas, kurio produktas, kaip nustatyta atlikus Reglamento (ES) 2019/787 38 straipsnyje nurodytą tikrinimą, atitinka pagal tą reglamentą saugomos geografinės nuorodos produkto specifikaciją:
               
                           a)
                        
                        
                           turi būti gavęs sertifikatą (tai gali būti patvirtinta kopija), kuriuo patvirtinama atitiktis produkto specifikacijai. Sertifikatas turi būti bent elektroninio formato ir gali būti prieinamas interneto svetainėje, prie kurios gamintojas arba perdirbėjas turi prieigą ir iš kurios gamintojas arba perdirbėjas gali jį parsisiųsti. Sertifikate nurodoma jo išdavimo data. Sertifikuoti gamintojai arba perdirbėjai užtikrina, kad jų sertifikatai būtų prieinami bet kuriai oficialiai kontrolės inspekcijai ar kitai vykdymo užtikrinimo institucijai. Jie taip pat gali leisti su savo sertifikatais susipažinti visuomenei arba bet kuriam asmeniui, kuris, vykdydamas veiklą, gali paprašyti pateikti sertifikavimo įrodymą. Toks sertifikatas turi būti surašytas lotyniškais rašmenimis arba su juo turi būti pateikta transkripcija ar transliteracija lotyniškais rašmenimis; arba
                        
                     
                           b)
                        
                        
                           turi būti įtrauktas į kompetentingos institucijos sudarytą patvirtintų gamintojų ar perdirbėjų sąrašą. Sąrašas, kuris gali būti atitinkamas sąrašo išrašas, turi būti prieinamas kiekvienam į tą sąrašą įtrauktam gamintojui ar perdirbėjui. Toks sąrašas turi būti bent elektroninio formato ir gali būti prieinamas interneto svetainėje, prie kurios gamintojas arba perdirbėjas turi prieigą ir iš kurios gamintojas arba perdirbėjas gali parsisiųsti oficialų atitinkamo sąrašo išrašą. Sąraše nurodoma jo sudarymo data. Gamintojas arba perdirbėjas užtikrina, kad sąrašas, į kurį jis yra įtrauktas, būtų prieinamas bet kuriai oficialiai kontrolės inspekcijai ar kitai vykdymo užtikrinimo institucijai. Jie gali leisti su sąrašu, į kurį yra įtraukti, susipažinti visuomenei arba bet kuriam asmeniui, kuris, vykdydamas veiklą, gali paprašyti pateikti įrodymą, kad jie į tą sąrašą yra įtraukti. Sąrašas turi būti surašytas lotyniškais rašmenimis arba su juo turi būti pateikta transkripcija ar transliteracija lotyniškais rašmenimis.
                        
                     
            
               4.   Sertifikatas ir sąrašas, nurodyti 3 dalyje, reguliariai atnaujinami remiantis rizikos vertinimu. Sertifikate ir sąraše nurodomi bent šie duomenys:
               
                           a)
                        
                        
                           saugomos geografinės nuorodos pavadinimas;
                        
                     
                           b)
                        
                        
                           spiritinio gėrimo kategorija;
                        
                     
                           c)
                        
                        
                           gamintojo numeris (neprivaloma);
                        
                     
                           d)
                        
                        
                           gamintojo arba perdirbėjo įmonės pavadinimas ir kontaktiniai duomenys;
                        
                     
                           e)
                        
                        
                           kontrolės įstaigos arba institucijos, atsakingos už sąrašą, pavadinimas arba oficialus pavadinimas ir kontaktiniai duomenys;
                        
                     
                           f)
                        
                        
                           gamintojo ar perdirbėjo, kuriam išduotas sertifikatas arba kuris įtrauktas į sąrašą, veiklos rūšis – gamyba, perdirbimas, išpilstymas į butelius (pakavimas) ir (arba) kita (nurodyti);
                        
                     
                           g)
                        
                        
                           sertifikato išdavimo data arba sąrašo sudarymo data;
                        
                     
                           h)
                        
                        
                           kontrolės įstaigos arba institucijos, atsakingos už sąrašą, parašas, antspaudas ar ženklas (gali būti elektroninis).
                        
                     
            
               5.   Jeigu gamintojo arba perdirbėjo sertifikatas yra panaikinamas arba jis yra išbraukiamas iš sąrašo, valstybės narės užtikrina, kad jis toliau neviešintų sertifikato ar sąrašo arba jais nesinaudotų.
            
            
               6.   Siekdamos palengvinti laisvą apyvartą Sąjungoje, sertifikatus išduodančios įstaigos ir institucijos, atsakingos už 3 dalyje nurodytą sąrašą, gali naudoti IX priede nustatytą formą.
            
            
               7.   Trečiosiose valstybėse pagamintų produktų atveju gamintojas arba perdirbėjas, kurio produktas su registruota geografine nuoroda importuojamas į Sąjungą, gavęs prašymą pateikia produktą į Sąjungą importuojančiam asmeniui įrodymą, kad jis yra tos trečiosios valstybės nacionalinės kontrolės institucijos arba sertifikavimo įstaigos sertifikuotas ta geografine nuoroda pažymėto produkto gamintojas arba perdirbėjas.
               Sertifikavimo įrodymas gali būti sertifikatas arba įgaliotųjų gamintojų ar perdirbėjų sąrašas ir jį gali tiesiogiai pateikti ta nacionalinė kontrolės institucija arba sertifikavimo įstaiga. Sertifikavimo įrodymas gali būti popierinis arba elektroninis. Jis pateikiamas viena iš oficialiųjų Sąjungos kalbų arba prie jo pridedamas vertimas į vieną iš oficialiųjų Sąjungos kalbų ir surašomas rašmenimis, kurie gali būti lengvai suprantami valstybėje narėje ar valstybėse narėse, kurioje (-iose) produktas parduodamas. Jis turi būti galiojantis pagal trečiosios valstybės nacionalinės teisės aktus pateikimo importuotojui dieną.
            
            
               8.   7 dalyje nurodytą sertifikavimo įrodymą importuotojas pateikia muitinei arba kitoms ES institucijoms, tikrinančioms, kaip naudojamos geografinės nuorodos, kuriomis pažymėtos išleidimui į laisvą apyvartą įforminti deklaruotos arba Sąjungos rinkai pateiktos prekės, kai jos to paprašo. Importuotojas gali leisti su sertifikavimo įrodymu susipažinti visuomenei arba bet kuriam asmeniui, kuris, vykdydamas veiklą, prašo pateikti sertifikavimo įrodymą.
            
         
         III SKYRIUS
         
            Pranešimai
         
         
            13 straipsnis
            (Įgyvendinimo įgaliojimas, Reglamento (ES) 2019/787 42 straipsnio 2 dalis) Komisijos, valstybių narių, trečiųjų valstybių ir kitų ūkio subjektų keitimasis pranešimais
            
               1.   Reglamento (ES) 2019/787 III skyriaus ir šio reglamento II skyriaus nuostatoms įgyvendinti reikalingi dokumentai ir informacija Komisijai perduodami šiais būdais:
               
                           a)
                        
                        
                           valstybių narių kompetentingoms institucijoms – naudojantis Komisijos tam skirtomis skaitmeninėmis sistemomis ir laikantis 2 dalies nuostatų;
                        
                     
                           b)
                        
                        
                           trečiųjų valstybių kompetentingoms institucijoms ir gamintojams, taip pat teisėtų interesų pagal Reglamentą (ES) 2019/787 turintiems fiziniams ar juridiniams asmenims – elektroniniu paštu, naudojantis šio reglamento I–VIII prieduose nustatytomis formomis.
                        
                     Pagal pirmos pastraipos a punktą teikiamiems pranešimams taikomi Deleguotajame reglamente (ES) 2017/1183 ir Įgyvendinimo reglamente (ES) 2017/1185 nustatyti principai ir reikalavimai.
            
            
               2.   Nukrypdamos nuo 1 dalies pirmos pastraipos a punkto, valstybių narių kompetentingos institucijos pranešimą apie prieštaravimą, pagrįstą prieštaravimo pareiškimą ir pranešimą apie 6 straipsnyje nurodytų konsultacijų rezultatus, taip pat 10 straipsnyje nurodytą panaikinimo prašymą Komisijai pateikia elektroniniu paštu.
            
            
               3.   Komisija valstybių narių kompetentingoms institucijoms siunčia informaciją ir sudaro galimybę joms su ja susipažinti per skaitmenines sistemas, kuriomis ji sudarė galimybę naudotis pagal 1 dalies pirmos pastraipos a punktą. Informaciją, susijusią su 1 dalies pirmos pastraipos b punkte ir 2 dalyje nurodytomis procedūromis, valstybėms narėms, trečiųjų valstybių kompetentingoms institucijoms ir pareiškėjų grupėms, taip pat teisėtų interesų pagal Reglamentą (ES) 2019/787 turintiems fiziniams ar juridiniams asmenims Komisija pateikia elektroniniu paštu.
            
            
               4.   Kai teikiami oficialūs techniniai pranešimai, susiję su spiritinių gėrimų geografinėmis nuorodomis, kiekviena valstybė narė nurodo Komisijai vieną kontaktinį punktą, įskaitant padalinio ir pašto adresą, funkcinės elektroninio pašto dėžutės adresą ir padalinio telefono numerį. Šių kontaktinių punktų duomenis valstybės narės nuolat atnaujina. Šiuose duomenyse nurodomos tik oficialios funkcijos, kabinetai ir padaliniai. Jokie duomenys negali atskleisti fizinių asmenų tapatybės ar asmens duomenų, kurie yra adresų, kontaktinių numerių ar kitų duomenų elementų dalis.
               Komisija gali laikyti, saugoti, viešai skelbti ir reguliariai platinti visą tokių kontaktinių punktų sąrašą, be kita ko, savo tarnyboms, kitoms Sąjungos institucijoms ir įstaigoms, taip pat visiems į sąrašą įtrauktiems kontaktiniams punktams, ir juo su jais dalytis. Komisija gali reikalauti, kad šie duomenys būtų teikiami naudojantis jos tam skirtomis skaitmeninėmis sistemomis.
            
         
         
            14 straipsnis
            (Įgyvendinimo įgaliojimas, Reglamento (ES) 2019/787 42 straipsnio 2 dalis) Pranešimų pateikimas ir gavimas
            
               1.   13 straipsnyje nurodyti pranešimai ir dokumentai laikomi pateiktais tą dieną, kurią juos gauna Komisija.
            
            
               2.   Komisija valstybių narių kompetentingoms institucijoms per skaitmenines sistemas patvirtina visų pranešimų ir dokumentų, pateiktų per 13 straipsnio 1 dalies pirmos pastraipos a punkte nurodytas skaitmenines sistemas, gavimą.
               Kiekvienai naujai registravimo paraiškai, Sąjungos masto pakeitimų patvirtinimo paraiškai, kiekvienam pranešimui apie patvirtintus standartinius pakeitimus ir pranešimui apie patvirtintus laikinus pakeitimus Komisija suteikia bylos numerį.
               Gavimo patvirtinime Komisija nurodo bent šiuos duomenis:
               
                           a)
                        
                        
                           bylos numerį;
                        
                     
                           b)
                        
                        
                           atitinkamo produkto pavadinimą;
                        
                     
                           c)
                        
                        
                           gavimo datą.
                        
                     Informaciją bei pastabas, susijusias su tokiais pranešimais ir dokumentais, Komisija praneša bei pateikia naudodama 13 straipsnio 1 dalies pirmos pastraipos a punkte nurodytas skaitmenines sistemas.
            
            
               3.   Apie elektroniniu paštu pateiktų pranešimų ir dokumentų gavimą Komisija patvirtina elektroniniu paštu.
               Kiekvienai naujai registravimo paraiškai, Sąjungos masto pakeitimų patvirtinimo paraiškai, pranešimui apie patvirtintus standartinius pakeitimus ir pranešimui apie patvirtintus laikinus pakeitimus ji suteikia bylos numerį.
               Gavimo patvirtinime Komisija nurodo bent šiuos duomenis:
               
                           a)
                        
                        
                           bylos numerį;
                        
                     
                           b)
                        
                        
                           atitinkamo produkto pavadinimą;
                        
                     
                           c)
                        
                        
                           gavimo datą.
                        
                     Informaciją bei pastabas, susijusias su tokiais pranešimais ir dokumentais, Komisija praneša bei pateikia elektroniniu paštu.
            
            
               4.   Šio straipsnio 1 ir 2 dalyse nurodytų pranešimų ir informacijos teikimui mutatis mutandis taikomi Deleguotojo reglamento (ES) 2017/1183 4 straipsnis ir Įgyvendinimo reglamento (ES) 2017/1185 1–5 straipsniai.
            
         
         
            15 straipsnis
            (Įgyvendinimo įgaliojimas, Reglamento (ES) 2019/787 42 straipsnio 2 dalis) Informacija visuomenei
            Informacija, kurią Komisija turi viešai skelbti pagal Reglamento (ES) 2019/787 III skyrių, Deleguotąjį reglamentą (ES) 2021/1235 ir šį reglamentą, viešai skelbiama per Komisijos tam skirtas skaitmenines sistemas, nurodytas šio reglamento 13 straipsnio 1 dalies pirmos pastraipos a punkte.
         
         IV SKYRIUS
         
            Asmens duomenys
         
         
            16 straipsnis
            (Įgyvendinimo įgaliojimas, Reglamento (ES) 2019/787 42 straipsnio 1 ir 2 dalys Asmens duomenys
            
               1.   Komisija ir valstybės narės tvarko asmens duomenis, gautus vykdant registravimo, pakeitimų tvirtinimo, panaikinimo ir kontrolės procedūras pagal Reglamentą (ES) 2019/787, Deleguotąjį reglamentą (ES) 2021/1235 ir šį reglamentą, laikydamosi Reglamento (ES) 2018/1725 ir Reglamento (ES) 2016/679 nuostatų.
            
            
               2.   Komisija laikoma duomenų valdytoja, apibrėžta Reglamente (ES) 2018/1725, kai asmens duomenys tvarkomi vykdant procedūrą, kuri priklauso jos kompetencijai pagal Reglamentą (ES) 2019/787, Deleguotąjį reglamentą (ES) 2021/1235 ir šį reglamentą.
            
            
               3.   Valstybių narių kompetentingos institucijos laikomos duomenų valdytojomis, kaip apibrėžta Reglamente (ES) 2016/679, kai asmens duomenys tvarkomi vykdant procedūras, kurios priklauso jų kompetencijai pagal Reglamentą (ES) 2019/787, Deleguotąjį reglamentą (ES) 2021/1235 ir šį reglamentą.
            
         
         V SKYRIUS
         
            Baigiamosios nuostatos
         
         
            17 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 130, 2019 5 17, p. 1.
         
            (2)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).
         
            (3)  2013 m. liepos 25 d. Komisijos įgyvendinimo reglamentas (ES) Nr. 716/2013, kuriuo nustatomos Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos taikymo taisyklės (OL L 201, 2013 7 26, p. 21).
         
            (4)  2021 m. gegužės 12 d. Komisijos deleguotasis reglamentas (ES) 2021/1235, kuriuo Europos Parlamento ir Tarybos reglamentas (ES) 2019/787 papildomas taisyklėmis dėl spiritinių gėrimų geografinių nuorodų registravimo paraiškų, produktų specifikacijų pakeitimų, registracijos panaikinimo ir registro (žr. šio Oficialiojo leidinio p. 1).
         
            (5)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).
         
            (6)  2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).
         
            (7)  2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).
         
            (8)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
         
            (9)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).
      
      
         
            I PRIEDAS
            
               BENDRASIS DOKUMENTAS (REGLAMENTAS (ES) 2019/787)
            
            „PAVADINIMAS“
            GI-XX-XXXX
            Paraiškos pateikimo data XXXX-XX-XX
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1)
                           . Jei pateiktas prieštaravimas, jo teikėjui pranešamas pareiškėjo pavadinimas (vardas ir pavardė), kad būtų galima pradėti atitinkamas konsultacijas pagal Europos Parlamento ir Tarybos reglamento (ES) 2019/787 27 straipsnio 3 dalį (2)
                           . Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Registruojamas (-i) pavadinimas (-ai)
            
            ...
            2.   Trečioji valstybė (-ės), kuriai (-ioms) priklauso geografinė vietovė
            
            ...
            3.   Geografinės nuorodos tipas
            
            Geografinė nuoroda
            4.   Spiritinio gėrimo kategorija (-os)
            
            ...
            5.   Spiritinio gėrimo savybių apibūdinimas
            
            ...
            6.   Geografinės vietovės apibrėžimas
            
            ...
            7.   Gamybos metodas
            
            ...
            8.   Specialios pakavimo taisyklės
            
            ... [Jei jų nėra, palikite laukelį tuščią. Pateikite glaustą visų apribojimų pagrindimą].
            9.   Specialios ženklinimo taisyklės:
            
            ... [Jei jų nėra, palikite laukelį tuščią. Pateikite glaustą visų apribojimų pagrindimą].
            10.   Spiritinio gėrimo ir jo kilmės geografinės vietovės ryšio apibūdinimas, įskaitant, jei reikia, konkrečius šį ryšį pagrindžiančius produkto apibūdinimo ar jo gamybos metodo elementus
            
            ...
            ----------------------------------------------------
            
               Nuoroda į paskelbtą produkto specifikaciją
            
            ...
            
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
         
      
      
         
            II PRIEDAS
            
               PRANEŠIMAS APIE PRIEŠTARAVIMĄ (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1). Pagal Europos Parlamento ir Tarybos reglamento (ES) 2019/787 (2)
                           27 straipsnio 1 dalį pareiškėjui pranešama apie gautą pranešimą apie prieštaravimą, taip pat nurodomas prieštaravimo teikėjo pavadinimas (vardas ir pavardė). Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Produkto pavadinimas
            
            [Kaip paskelbta Oficialiajame leidinyje]
            ...
            2.   Nuoroda
            
            [Kaip paskelbta Oficialiajame leidinyje]
            Nuorodos numeris:...
            Paskelbimo Oficialiajame leidinyje data:...
            3.   Pranešimas apie prieštaravimą
            
            [Šį pranešimą apie prieštaravimą teikiančios valstybės narės arba trečiosios valstybės pavadinimas arba šį pranešimą teikiančio teisėtą interesą turinčio ir trečiojoje valstybėje įsisteigusio fizinio asmens vardas ir pavardė arba juridinio subjekto pavadinimas] mano, kad 1 ir 2 punktuose nurodyta paraiška gali neatitikti Europos Parlamento ir Tarybos reglamento (ES) 2019/787 III skyriuje nustatytų sąlygų, ir pasilieka teisę pagal Reglamento (ES) 2019/787 27 straipsnio 2 dalį išsiųsti pagrįstą prieštaravimo pareiškimą.]
            4.   Kontaktiniai duomenys
            
            Kontaktinis asmuo*:...
            Grupė / organizacija arba nacionalinė valdžios institucija:…
            Padalinys:...
            Adresas:
            ...
            Telefonas+...
            E. pašto adresas:...
            5.   Data ir parašas
            
            [Pavadinimas (vardas ir pavardė)]
            [Padalinys / organizacija]
            [Adresas]
            [Telefonas+]
            [E. pašto adresas]
            [Data]
            [Parašas]
            
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
         
      
      
         
            III PRIEDAS
            
               PAGRĮSTAS PRIEŠTARAVIMO PAREIŠKIMAS (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1)
                           . Jei prieštaravimas laikomas priimtinu, prieštaravimo teikėjo pavadinimas (vardas ir pavardė) pranešamas pareiškėjui, kad būtų galima pradėti atitinkamas konsultacijas pagal Europos Parlamento ir Tarybos reglamento (ES) 2019/787 (2)
                           27 straipsnio 3 dalį. Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Produkto pavadinimas
            
            [Kaip paskelbta Oficialiajame leidinyje]
            ...
            2.   Nuoroda
            
            [Kaip paskelbta Oficialiajame leidinyje]
            Nuorodos numeris:...
            Paskelbimo Oficialiajame leidinyje data:...
            3.   Prieštaravimo teikėjo pavadinimas (vardas ir pavardė)
            
            [Valstybė narė, trečioji valstybė, trečiojoje valstybėje įsisteigęs fizinis arba juridinis asmuo]
            ...
            4.   Kontaktiniai duomenys
            
            Kontaktinis asmuo:
            Grupė / organizacija arba nacionalinė valdžios institucija:
            Padalinys:...
            Adresas:
            ...
            Telefonas +...
            E. pašto adresas:...
            5.   Teisėtas interesas (netaikoma nacionalinėms institucijoms)
            
            [Pateikite pareiškimą, kuriame paaiškinamas prieštaravimo teikėjo teisėtas interesas. Jei prieštaravime dėl panaikinimo prašymo nurodoma, kad registruotas pavadinimas naudojamas komerciniais tikslais (Komisijos deleguotojo reglamento (ES)2021/1235 (3)
               ) 12 straipsnio 3 dalis). Nacionalinėms institucijoms šis reikalavimas netaikomas].
            6.   Prieštaravimo pagrindas
            
            
                        ☐
                     
                     
                        Registravimo ar Sąjungos masto pakeitimo patvirtinimo paraiška arba panaikinimo prašymas yra nesuderinama (-as) su spiritinių gėrimų geografinių nuorodų taisyklėmis, nes prieštarautų atitinkamai Reglamento (ES) 2019/787 3 straipsnio 4 daliai ir 22, 31 arba 32 straipsniui ir pagal juos priimtoms nuostatoms.
                     
                  
                        ☐
                     
                     
                        Registravimo ar Sąjungos masto pakeitimo patvirtinimo paraiška yra nesuderinama su spiritinių gėrimų geografinių nuorodų taisyklėmis, nes siūlomo pavadinimo įregistravimas prieštarautų Reglamento (ES) 2019/787 34 arba 35 straipsniui.
                     
                  
                        ☐
                     
                     
                        Registravimo ar Sąjungos masto pakeitimo patvirtinimo paraiška yra nesuderinama su spiritinių gėrimų geografinių nuorodų taisyklėmis, nes siūlomos geografinės nuorodos įregistravimas keltų grėsmę visiškai ar iš dalies tapataus pavadinimo ar prekės ženklo gyvavimui arba produktų, kurie teisėtai buvo rinkoje ne mažiau kaip penkerius metus iki Reglamento (ES) 2019/787 26 straipsnio 2 dalyje nustatytos paskelbimo datos, gyvavimui.
                     
                  7.   Išsami informacija apie prieštaravimą
            
            [Nurodykite tinkamai pagrįstas priežastis ir pagrindimą, taip pat išsamius faktus, įrodymus ir pastabas, kuriais prieštaravimas grindžiamas]. Jei prieštaravimas grindžiamas tuo, kad jau egzistuoja reputaciją turintis ir žinomas prekės ženklas (Reglamento (ES) 2019/787 35 straipsnio 2 dalis), pateikite reikiamus dokumentus].
            
            8.   Patvirtinamųjų dokumentų sąrašas [pateikite siunčiamų dokumentų, kuriais pagrindžiamas prieštaravimas, sąrašą].
            9.   Data ir parašas
            
            [Pavadinimas (vardas ir pavardė)]
            [Padalinys / organizacija]
            [Adresas]
            [Telefonas+]
            [E. pašto adresas]
            [Data]
            [Parašas]
            
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
            
               (3)  2021 m. gegužės 12 d. Komisijos deleguotasis reglamentas (ES) 2021/1235, kuriuo Europos Parlamento ir Tarybos reglamentas (ES) 2019/787 papildomas taisyklėmis dėl spiritinių gėrimų geografinių nuorodų registravimo paraiškų, produktų specifikacijų pakeitimų, registracijos panaikinimo ir registro (OL L 270).
         
      
      
         
            IV PRIEDAS
            
               PRANEŠIMAS APIE KONSULTACIJŲ, VYKUSIŲ PAGAL PRIEŠTARAVIMO PROCEDŪRĄ, PABAIGĄ (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Produkto pavadinimas
            
            [Kaip paskelbta Oficialiajame leidinyje]
            2.   Nuoroda
            
            [Kaip paskelbta Oficialiajame leidinyje]
            Nuorodos numeris
            Paskelbimo Oficialiajame leidinyje data
            3.   Prieštaravimo teikėjo pavadinimas (vardas ir pavardė)
            
            [Valstybė narė, trečioji valstybė, trečiojoje valstybėje įsisteigęs fizinis arba juridinis asmuo]
            ...
            4.   Konsultacijų rezultatai
            
            4.1.   Susitarimas buvo pasiektas su šiuo (šiais) prieštaravimo teikėju (-ais):
            
            [Pridėkite raštų, kuriais patvirtinamas susitarimas, kopijas ir kuriuose nurodyti visi tą susitarimą lėmę veiksniai (Europos Parlamento ir Tarybos reglamento (ES) 2019/787 27 straipsnio 3 dalis (1))]
            4.2.   Susitarimas buvo pasiektas su šiuo (šiais) prieštaravimo teikėju (-ais):
            
            [Pridėkite informaciją, nurodytą Reglamento (ES) 2019/787 27 straipsnio 3 dalyje]
            5.   Produkto specifikacija ir bendrasis dokumentas
            
            5.1.   Produkto specifikacija buvo iš dalies pakeista:
            
            … Taip* …Ne
            Jei atsakėte „Taip“, pridėkite pakeitimų aprašymus ir iš dalies pakeistą produkto specifikaciją.
            5.2.   Bendrasis dokumentas buvo iš dalies pakeistas:
            
            … Taip**… Ne
            **Jei atsakėte „Taip“, pridėkite atnaujintą dokumentą.
            6.   Data ir parašas
            
            _____________________________________________________________
            [Pavadinimas (vardas ir pavardė)]
            [Padalinys / organizacija]
            [Adresas]
            [Telefonas +]
            [E. pašto adresas]
            [Data]
            [Parašas]
            
               (1)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
         
      
      
         
            V PRIEDAS
            
               PRODUKTO SPECIFIKACIJOS SĄJUNGOS MASTO PAKEITIMO PATVIRTINIMO PARAIŠKA (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1). Skaidrumo sumetimais ir siekiant potencialiems prieštaravimo teikėjams suteikti galimybę ginčyti reikalavimą dėl pareiškėjo teisėtų interesų, turi būti paskelbtas produkto specifikacijos Sąjungos masto pakeitimo paraiškos teikėjo pavadinimas (vardas ir pavardė). Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Produkto pavadinimas
            
            [Kaip paskelbta Oficialiajame leidinyje]
            2.   Pareiškėjas ir teisėtas interesas
            
            [Nurodykite pakeitimą siūlančio pareiškėjo vardą, pavardę (pavadinimą), adresą, telefono numerį ir e. pašto adresą. Fizinio asmens adreso, telefono numerio ir e. pašto adreso šioje formoje nurodyti neprivaloma, jie Komisijai siunčiami atskirai.
            
            Taip pat pateikite pareiškimą, kuriame išdėstomas pareiškėjo teisėtas interesas].
            3.   Trečioji valstybė, kuriai priklauso geografinė vietovė
            
            ...
            4.   Keičiama (-os) produkto specifikacijos ir bendrojo dokumento dalis (-ys)
            
            
                        ☐
                     
                     
                        Produkto pavadinimas
                     
                  
                        ☐
                     
                     
                        Spiritinio gėrimo kategorija arba teisinis pavadinimas
                     
                  
                        ☐
                     
                     
                        Ryšys su geografine vietove
                     
                  
                        ☐
                     
                     
                        Prekybos apribojimai
                     
                  5.   Pakeitimo (-ų) pobūdis
            
            [Pateikite pareiškimą, kuriame paaiškinama, kodėl pakeitimas (-ai) atitinka Sąjungos masto pakeitimo apibrėžtį, pateiktą Europos Parlamento ir Tarybos reglamento (ES) 2019/787 (2)
               31 straipsnyje].
            6.   Pakeitimas (-ai)
            
            [Pateikite išsamų kiekvieno pakeitimo aprašymą ir priežastis. Pakeitimo paraiška turi būti išsami ir baigtinė, kaip nustatyta Komisijos deleguotojo reglamento (ES)2021/1235 (3)
               7 straipsnio 1 dalyje ir Komisijos įgyvendinimo reglamento (ES) 2021/1236 (4)
               7 straipsnyje].
            7.   Priedai
            
            
                        
                           7.1.
                        
                     
                     
                        Suvestinis bendrasis dokumentas su pakeitimais
                     
                  
                        
                           7.2.
                        
                     
                     
                        Paskelbta suvestinė produkto specifikacijos redakcija arba nuoroda į paskelbtą produkto specifikaciją
                     
                  
                        
                           7.3.
                        
                     
                     
                        Įrodymas, kad pakeisti dokumentai atitinka trečiojoje valstybėje galiojančią geografinę nuorodą
                     
                  
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
            
               (3)  2021 m. gegužės 12 d. Komisijos deleguotasis reglamentas (ES) 2021/1235, kuriuo Europos Parlamento ir Tarybos reglamentas (ES) 2019/787 papildomas taisyklėmis dėl spiritinių gėrimų geografinių nuorodų registravimo paraiškų, produktų specifikacijų pakeitimų, registracijos panaikinimo ir registro (OL L 270).
            
               (4)  2021 m. gegužės 12 d. Komisijos įgyvendinimo reglamentas (ES) 2021/1236, kuriuo nustatomos Europos Parlamento ir Tarybos reglamento (ES) 2019/787 taikymo taisyklės dėl spiritinių gėrimų geografinių nuorodų registravimo paraiškų, prieštaravimo procedūros, produktų specifikacijų pakeitimų, registracijos panaikinimo, simbolių naudojimo ir kontrolės (OL L 270).
         
      
      
         
            VI PRIEDAS
            
               PRANEŠIMAS APIE STANDARTINIO PAKEITIMO PATVIRTINIMĄ (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1). Skaidrumo sumetimais turi būti skelbiamas siuntėjo vardas ir pavardė (pavadinimas). Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Produkto pavadinimas
            
            [Kaip paskelbta Oficialiajame leidinyje]
            2.   Trečioji valstybė, kuriai priklauso geografinė vietovė
            
            ...
            3.   Siuntėjas
            
            [Atskiras gamintojas ar gamintojų grupė, turintis (-i) teisėtą interesą, arba trečiosios valstybės, kuriai priklauso geografinė vietovė, institucijos (žr. Europos Parlamento ir Tarybos reglamento (ES) 2019/787 (2)
               24 straipsnio 8 dalį).
            4.   Patvirtinto (-ų) pakeitimo (-ų) aprašymas
            
            [Pateikite standartinio (-ių) pakeitimo (-ų) aprašymą ir pareiškimą, kuriame paaiškinama, kodėl pakeitimas (-ai) atitinka standartinio pakeitimo apibrėžtį, pateiktą Reglamento (ES) 2019/787 31 straipsnio 3 dalyje. Pridėkite glaustą priežasčių, dėl kurių reikalingi pakeitimai, aprašymą. Nurodykite, ar dėl pakeitimo iš dalies keičiamas bendrasis dokumentas.].
            5.   Priedai
            
            
                        
                           5.1.
                        
                     
                     
                        Standartinio pakeitimo patvirtinimo sprendimas
                     
                  
                        
                           5.2.
                        
                     
                     
                        Įrodymas, kad pakeitimas taikomas trečiojoje valstybėje
                     
                  
                        
                           5.3.
                        
                     
                     
                        Suvestinis bendrasis dokumentas su pakeitimais, jei yra
                     
                  
                        
                           5.4.
                        
                     
                     
                        Paskelbtos suvestinės produkto specifikacijos redakcijos kopija arba nuoroda į paskelbtą produkto specifikaciją
                     
                  
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
         
      
      
         
            VII PRIEDAS
            
               PRANEŠIMAS APIE LAIKINO PAKEITIMO PATVIRTINIMĄ (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1). Skaidrumo sumetimais turi būti skelbiamas siuntėjo vardas ir pavardė (pavadinimas). Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Produkto pavadinimas
            
            [Kaip paskelbta Oficialiajame leidinyje]
            2.   Trečioji valstybė, kuriai priklauso geografinė vietovė
            
            ...
            3.   Siuntėjas
            
            [Atskiras gamintojas ar gamintojų grupė, turintis (-i) teisėtą interesą, arba trečiosios valstybės, kuriai priklauso geografinė vietovė, institucijos (žr. Europos Parlamento ir Tarybos reglamento (ES) 2019/787 (2)
               24 straipsnio 8 dalį).
            4.   Patvirtinto (-ų) pakeitimo (-ų) aprašymas
            
            [Pateikite laikino (-ų) pakeitimo (-ų) aprašymą ir konkrečias priežastis, įskaitant nuorodą į kompetentingų institucijų oficialiai pripažintą stichinę nelaimę ar nepalankias oro sąlygas arba nustatytas privalomas sanitarijos ir fitosanitarijos priemones. Taip pat pateikite pareiškimą, kuriame paaiškinama, kodėl pakeitimas (-ai) atitinka laikino pakeitimo apibrėžtį, pateiktą Reglamento (ES) 2019/787 31 straipsnio 3 dalyje].
            5.   Priedai
            
            
                        
                           5.1.
                        
                     
                     
                        Patvirtinto laikino pakeitimo paraiška
                     
                  
                        
                           5.2.
                        
                     
                     
                        Laikino pakeitimo patvirtinimo sprendimas
                     
                  
                        
                           5.3.
                        
                     
                     
                        Įrodymas, kad pakeitimas taikomas trečiojoje valstybėje
                     
                  
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
         
      
      
         
            VIII PRIEDAS
            
               PANAIKINIMO PRAŠYMAS (REGLAMENTAS (ES) 2019/787)
            
            
                        
                           Svarbi informacija. Pareiškėjams patariama nenurodyti jokių asmens duomenų (įskaitant vardus ir pavardes), visų pirma kontaktinių duomenų (pvz., telefono numerių ir e. pašto adresų). Visi šioje formoje pateikti asmens duomenys bus tvarkomi laikantis Europos Parlamento ir Tarybos reglamento (ES) 2018/1725 (1). Skaidrumo sumetimais ir siekiant potencialiems prieštaravimo teikėjams suteikti galimybę ginčyti panaikinimo prašymą pateikusio fizinio ar juridinio asmens reikalavimą dėl teisinių interesų, turi būti paskelbtas to asmens vardas ir pavardė (pavadinimas). Pareiškimą apie privatumo apsaugą galima rasti interneto svetainėje „Europa“.
                        
                     
                  1.   Registruotas pavadinimas, kurį siūloma panaikinti
            
            ...
            2.   Valstybė narė arba trečioji valstybė, kuriai priklauso geografinė vietovė
            
            ...
            3.   Panaikinimo prašymą teikiantis fizinis ar juridinis asmuo, valstybė narė arba trečioji valstybė
            
            [Nurodykite panaikinimo prašymą teikiančio (-ių) fizinio ar juridinio asmens arba gamintojų vardą (-us) ir pavardę (-es) arba pavadinimą (-us). Fizinio asmens adreso, telefono numerio ir e. pašto adreso šioje formoje nurodyti neprivaloma, jie Komisijai siunčiami atskirai.
            
            Taip pat pateikite pareiškimą, kuriame paaiškinamas fizinio ar juridinio asmens, teikiančio panaikinimo prašymą, teisėtas interesas (neprivaloma nacionalinėms institucijoms).]
            4.   Panaikinimo pagrindas ir susijusios priežastys
            
            
                        ☐
                     
                     
                        Pagal Europos Parlamento ir Tarybos reglamento (ES) 2019/787 32 straipsnio 1 dalį (2)
                        
                        
                                    ☐
                                 
                                 
                                    a punktas
                                    [Išsamiai nurodykite priežastis ir, jei tinka, pateikite pavadinimo registracijos panaikinimo pagal Reglamento (ES) 2019/787 32 straipsnio 1 dalies pirmos pastraipos a punktą įrodymus.]
                                 
                              
                                    ☐
                                 
                                 
                                    b punktas
                                    [Išsamiai nurodykite priežastis ir, jei tinka, pateikite pavadinimo registracijos panaikinimo pagal Reglamento (ES) 2019/787 32 straipsnio 1 dalies pirmos pastraipos b punktą įrodymus.]
                                 
                              
                  
                        ☐
                     
                     
                        Pagal Reglamento (ES) 2019/787 32 straipsnio 2 dalį
                        [Išsamiai nurodykite priežastis ir, jei tinka, pateikite pavadinimo registracijos panaikinimo pagal Reglamento (ES) 2019/787 32 straipsnio 2 dalį įrodymus.]
                     
                  5.   Patvirtinamųjų dokumentų sąrašas
            
            [Jei taikoma, pateikite siunčiamų dokumentų, kuriais pagrindžiamas panaikinimo prašymas, sąrašą.
            
            
               Valstybių narių prašoma pateikti pareiškimą, kad panaikinimo prašymas atitinka Reglamento (ES) 2019/787 32 straipsnio ir pagal jį priimtų nuostatų reikalavimus].
            6.   Data ir parašas
            
            _____________________________________________________________
            [Pavadinimas (vardas ir pavardė)]
            [Padalinys / organizacija]
            [Data]
            [Parašas]
            
               (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
         
      
      
         
            IX PRIEDAS
            
               OFICIALUS SPIRITINIŲ GĖRIMŲ SEKTORIAUS GAMINTOJŲ AR PERDIRBĖJŲ, KURIŲ PRODUKTAI ATITINKA PRODUKTO SU GEOGRAFINE NUORODA (GN) SPECIFIKACIJĄ, SERTIFIKATAS ARBA SĄRAŠAS PAGAL KOMISIJOS ĮGYVENDINIMO REGLAMENTO (ES)2021/1236 (1)
               12 STRAIPSNIO 3 DALĮ
            
            
                        
                           Šiuo dokumentu patvirtinama, kad gamintojas arba perdirbėjas yra sertifikuotas žymėti produktą geografine nuoroda (GN), saugoma pagal Europos Parlamento ir Tarybos reglamentą (ES) 2019/787
                            (2)
                        
                     
                  
                        
                                    1.
                                 
                                 
                                    Saugoma geografinė nuoroda (GN) (*1)
                                    
                                    [Registre įrašyta GN]
                                 
                              
                     
                         
                     
                  
                        
                                    2.
                                 
                                 
                                    Spiritinio gėrimo kategorija (*1)
                                    
                                 
                              
                     
                         
                     
                  
                        
                                    3.
                                 
                                 
                                    Gamintojas arba perdirbėjas (*1)
                                    
                                    [Įmonės pavadinimas, kontaktiniai duomenys ir gamintojo numeris]
                                 
                              
                     
                         
                     
                  
                        
                                    4.
                                 
                                 
                                    Kontrolės įstaiga arba išduodančioji institucija (*1)
                                    
                                    [Įmonės pavadinimas ir kontaktiniai duomenys]
                                 
                              
                     
                         
                     
                  
                        
                                    5.
                                 
                                 
                                    Nuoroda
                                    [neprivaloma kontrolės įstaigai arba išduodančiajai institucijai]
                                 
                              
                     
                         
                     
                  
                        
                                    6.
                                 
                                 
                                    Sertifikuota gamintojo arba perdirbėjo veikla (*1)
                                    
                                    [gamyba, perdirbimas, išpilstymas į butelius (pakavimas) arba kita veikla (nurodykite) – įrašykite visas tinkamas kategorijas]
                                    
                                 
                              
                     
                         
                     
                  
                        
                                    7.
                                 
                                 
                                    Sertifikato išdavimo arba sąrašo sudarymo data (gali būti pateiktas atitinkamas sąrašo išrašas) (*1)
                                    
                                    
                                       [mmmm mm dd]
                                    
                                 
                              
                     
                         
                     
                  
                        
                                    8.
                                 
                                 
                                    Kontrolės įstaigos arba išduodančiosios institucijos parašas, antspaudas arba ženklas (*1)
                                    
                                 
                              
                     
                         
                     
                  
               (1)  2021 m. gegužės 12 d. Komisijos įgyvendinimo reglamentas (ES) 2021/1236kuriuo nustatomos Europos Parlamento ir Tarybos reglamento (ES) 2019/787 taikymo taisyklės dėl spiritinių gėrimų geografinių nuorodų registravimo paraiškų, prieštaravimo procedūros, produktų specifikacijų pakeitimų, registracijos panaikinimo, simbolių naudojimo ir kontrolės (OL L 270).
            
               (*1)  Užpildyti privaloma.
            
            
               (2)  2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).